Ivan Majeský

Ivan Majeský (* 2. september 1976, Banská Bystrica) je bývalý slovenský hokejový obranca, brat útočníka Igora Majeského. Patrí medzi výrazne defenzívne typy, vyniká najmä tvrdou hrou, pričom ťaží zo svojej robustnej postavy. Je to hráč, ktorý sa dokázal presadiť v najlepšej lige sveta, kde počas troch sezón vsietil osem gólov. Avšak hlavným míľnikom jeho kariéry bol rok 2006, kedy sa nachádzal na ľade pri jednom z najkrajších gólov histórie NHL. Sám strelec tohto gólu Alexander Ovečkin mu po zápase daroval hokejku a puk, ktorý symbolizuje Ivanov najkrajší plusový bod v jeho bohatej hokejovej kariére.

 Klubový hokej 
S hokejom začínal v Banskej Bystrici. V slovenskej extralige debutoval v sezóne 1995/96. V roku 1999 prestúpil do HKm Zvolen, kde odohral úspešnú sezónu. Pred ročníkom 2000/01 ho angažoval klub Ilves Tampere z fínskej SM-liigy, kde pôsobil dva roky.

V roku 2001 ho draftoval klub NHL Florida Panthers v 9. kole ako 267. v poradí. Nasledujúcu sezónu pôsobil v mužstve Floridy a ročník 2003/04 hral za Atlantu Thrashers. Počas lockoutu v NHL bol hráčom HC Sparta Praha v českej extralige.

Pred sezónou 2005/06 podpísal jednocestnú zmluvu s klubom NHL Washington Capitals s ročným príjmom 800 tisíc USD. Pred začatím prípravy v klube neprešiel zdravotnými testami, keď mu vyšetrenie dokázalo zranenie kolena, následok zranenia z majstrovstiev sveta, preto začiatok sezóny vynechal.

Pred ročníkom 2006/07 sa nedohodol so žiadnym klubom NHL a vrátil sa do Európy.  Pôsobil tri sezóny v Linköpings HC (kvôli švédskym daňovým zákonom vždy odohral úvod v SM-liige). 

V júli 2009 uzavrel kontrakt s ďalším klubom Elitserien Skellefteå AIK, športový riaditeľ Lasse Johansson uviedol, že by mohol byť prínosom pre mužstvom najmä svojimi skúsenosťami. Sezónu 2012/13 začal v HC Kladno, v jej priebehu prestúpil do Linköpings HC, ďalšiu začal opäť v Kladne a prestúpil do Jokeritu Helsinki.

V ročníku 2013/14 hral opäť za HC Kladno.

 Klubová štatistika 
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1995/96  HC Banská Bystrica  SE 170000 1996/97  HC Banská Bystrica  SE 49246 1997/98  HC Banská Bystrica  1. SHL 1998/99  HC Banská Bystrica  SE 48771468 HKm Zvolen  SE 60222 1999/00  HKm Zvolen  SE 51791668+12100442 2000/01  Ilves Tampere  SM-liiga542141699090116-4 2001/02  Ilves Tampere  SM-liiga44661284-4 2003/03  Florida Panthers  NHL82481292-18 2003/04  Atlanta Thrashers  NHL63371076-7 2004/05  HC Sparta Praha  ČE2826840+1252136-9 2005/06  Washington Capitals  NHL5718966-2 2006/07  Kärpät Oulu  SM-liiga1224618+2 Linköpings HC  Elitserien4602283+91514543+4 2007/08  Kärpät Oulu  SM-liiga121126+1 Linköpings HC Elitserien4426860-216011340 2008/09  IFK Helsinki  SM-liiga50336-1 Linköpings HC  Elitserien40189540500040 2009/10  HC Kladno  ČE722416+2 Skellefteå AIK  Elitserien533121576+81215616+4 2010/11  Skellefteå AIK  Elitserien4418928+41603324+4 2011/12  Skellefteå AIK  Elitserien2018920-10  Linköpings HC  Elitserien2203318+4 2012/13  HC Kladno  ČE3615652+6  Jokerit Helsinki  SM-liiga1812318+360118-1 2013/14  HC Kladno  ČE150338-3

 Reprezentácia 
náhľad|320x240bod|Ivan Majeský na MS v hokeji 2008
Ivan Majeský reprezentoval Slovensko na majstrovstvách sveta v rokoch 2003 (bronz), 2004, 2005, 2008, 2010, 2011 a na Zimných olympijských hrách 2006 v Turíne. Bol v nominácii na Svetový pohár 2004, ale v poslednom prípravnom zápase v Ottawe si zlomil malíček a musel odcestovať domov. Odohral 97 reprezentačných zápasov a dal v nich 4 góly. Nosí reprezentačný dres s číslom 23.

 MS 2005 
Jeho účasť na svetovom šampionáte vo Viedni a Innsbrucku nebola istá kvôli problémom s chrbticou, napokon bol nominovaný. Na turnaji však odohral však len dve striedania, keď si po zrážke s bieloruským útočníkom Andrejom Kosticynom natrhol väzy v kolene a musel odcestovať domov. Na šampionáte ho nahradil Jaroslav Obšut, ktorý bol dopísaný na súpisku bol troch zápasoch základnej časti. Slovensko prehralo vo štvrťfinále s Kanadou 4:5 a obsadilo 5. miesto.

 ZOH 2006 
Slovensko obsadilo na zimnej olympiáde v Turíne piate miesto. Po kvalitných výkonoch v základnej skupine, ktorú vyhralo bez straty bodu, bolo vyradené vo štvrťfinále Českom. Ivan Majeský odohral všetkých 6 zápasov, nebodoval.

 MS 2008 
Bol členom výberu Júliusa Šuplera, ktorý reprezentuje na MS 2008 v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Majeský odohral všetkých päť stretnutí, nebodoval.

 MS 2010 
Glen Hanlon ho nominoval na šampionát vo Švajčiarsku. Na podujatí zaznamenal gól a asistenciu. Slovensko nepostúpilo do vyraďovacích bojov a obsadilo 12. miesto.

 MS 2011 
Hral aj na domácom šampionáte v Bratislave. Slovensko nepostúpilo zo základnej skupiny a obsadilo 10. miesto.

 Štatistika na významných podujatiach 
 Podujatie  Z  G  A  B TM+/-StrelyMiesto MS 200390004443. MS 200490006+2104. MS 200510000015. ZOH 200660004-105. MS 200850008-1513. MS 201061120-2612. MS 201160226+3310.

(štatistické údaje v článku sú z 3. novembra 2013)

 Referencie 

 Iné projekty 

 Externé odkazy 


 Ivan Majeský na stránke HC Sparta Praha
 Ivan Majeský na eliteprospects.com

Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí olympionici
Kategória:Hráči Florida Panthers
Kategória:Hráči Atlanta Thrashers
Kategória:Hráči Washington Capitals
Kategória:Hráči HC Banská Bystrica
Kategória:Hráči HKm Zvolen
Kategória:Hokejisti Ilves Tampere
Kategória:Hokejisti IFK Helsinki
Kategória:Hráči Oulun Kärpät
Kategória:Hráči Linköpings HC
Kategória:Hráči Skellefteå AIK
Kategória:Hráči HC Sparta Praha
Kategória:Hráči HC Kladno
Kategória:Slovenskí hokejisti draftovaní NHL
Kategória:Hokejisti draftovaní klubom Florida Panthers
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2008
Kategória:Účastníci MS v hokeji 2010
Kategória:Účastníci MS v hokeji 2011
Kategória:Osobnosti z Banskej Bystrice
Kategória:Hokejisti na Zimných olympijských hrách 2002
Kategória:Držitelia Medaily prezidenta Slovenskej republiky